CELEX: 32001D0075
Language: hr
Date: 2001-01-18 00:00:00
Title: 2001/75/EZ: Odluka Komisije od 18. siječnja 2001. o ispitivanju sigurnosti i učinkovitosti cjepiva protiv bolesti slinavke i šapa i cjepiva protiv bolesti plavog jezika (priopćena pod brojem dokumenta C(2001) 118)

03/Sv. 42
            
            
               HR
            
            
               Službeni list Europske unije
            
            
               65
            
         32001D0075
   
               L 026/38
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 18. siječnja 2001.
   o ispitivanju sigurnosti i učinkovitosti cjepiva protiv bolesti slinavke i šapa i cjepiva protiv bolesti plavog jezika
   (priopćena pod brojem dokumenta C(2001) 118)
   (2001/75/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EZ od 26. lipnja 1990. o troškovima u području veterinarstva (1), kako je zadnje izmijenjena Uredbom (EZ) br. 1258/1999 (2), a posebno njezine članke 6. i 14.,
   uzimajući u obzir Odluku Vijeća 91/666/EEZ od 11. prosinca 1991. o uspostavljanju zaliha cjepiva Zajednice protiv bolesti slinavke i šapa (3), kako je zadnje izmijenjena Odlukom 1999/762/EZ (4), a posebno njezin članak 5.,
   budući da:
   
               (1)
            
            
               Sukladno Odluci 91/666/EEZ, kupnja antigena predstavlja dio aktivnosti Zajednice za uspostavljanje zaliha cjepiva Zajednice protiv bolesti slinavke i šapa.
            
         
               (2)
            
            
               Odlukom Komisije 93/590/EZ od 5. studenoga 1993. za kupovinu antigena slinavke i šapa od strane Zajednice u okviru mjera Zajednice u vezi sa zalihama cjepiva protiv bolesti slinavke i šapa (5), kako je zadnje izmijenjena Odlukom 95/471/EZ (6), dogovorena je kupovina A5, A22 i O1 antigena slinavke i šapa.
            
         
               (3)
            
            
               Virus antigena bolesti slinavke i šapa koji se drži na zalihi za nuždu od 1993. mora se ispitati u pogledu sigurnosti i učinkovitosti kako bi se osiguralo da zalihe antigena koje se čuvaju za primjenu u nuždi budu visoke kakvoće.
            
         
               (4)
            
            
               Odlukom Komisije 98/64/EZ od 9. prosinca 1997. o financijskoj potpori Zajednice za poboljšanje programa suzbijanja bolesti slinavke i šapa u Turskoj (7), dogovoreno je u okviru plana rada da Europska komisija organizira ispitivanje cjepiva protiv bolesti slinavke i šapa proizvedenog u Turskoj.
            
         
               (5)
            
            
               Odlukom Komisije 2000/292/EZ od 6. travnja 2000. za kupovinu cjepiva protiv bolesti plavog jezika za zalihu u nuždi od strane Zajednice (8), organizirana je kupovina cjepiva za nuždu protiv bolesti plavog jezika.
            
         
               (6)
            
            
               Nijedna farmaceutska industrija koja se nalazi u državama članicama Europske unije (EU) ne proizvodi cjepivo protiv bolesti plavog jezika.
            
         
               (7)
            
            
               Cjepivo protiv bolesti plavog jezika koje se nabavlja u inozemstvu za primjenu u nuždi treba testirati kako bi se dobile informacije značajne za korištenje cjepiva u različitim epidemiološkim uvjetima.
            
         
               (8)
            
            
               Ispitivanje sigurnosti i učinkovitosti cjepiva protiv bolesti slinavke i šapa i protiv bolesti plavog jezika se može provesti samo u laboratorijima koji djeluju na službeno odobrenim razinama biološke sigurnosti.
            
         
               (9)
            
            
               Mjere iz ove Odluke su u skladu s mišljenjem Stalnog veterinarskog odbora,
            
         DONIJELA JE OVU ODLUKU:
   Članak 1.
   1.   Zajednica će organizirati primjereno ispitivanje sigurnosti i učinkovitosti za:
   
               —
            
            
               antigene virusa bolesti slinavke i šapa koji su kupljeni u 1993. i od tada se čuvaju kao dio nužne zalihe EU-a,
            
         
               —
            
            
               cjepivo protiv bolesti slinavke i šapa proizvedeno u Turskoj i koje se koristi u programu zaštitnog cijepljenja te obuhvaća cijepljenje prijemljivih životinja koje se drže na području turske Trakije,
            
         
               —
            
            
               cjepivo protiv bolesti plavog jezika koje se proizvodi izvan Europske zajednice i koje je nabavljeno za zalihu za slučaj nužde.
            
         2.   Maksimalni troškovi mjera iz stavka 1. se kreću do 430 000 EUR.
   Članak 2.
   Mjere iz članka 1. provodi Komisija u suradnji s dobavljačem izabranim na temelju provedenog javnog natječaja.
   Članak 3.
   1.   Za ispunjenje ciljeva članaka 1. i 2. Komisija zaključuje ugovore bez odlaganja.
   2.   Ravnatelj Glavne uprave za zdravstvo i zaštitu potrošača je ovlašten potpisati ugovore u ime Europske komisije.
   Članak 4.
   Ova je Odluka upućena državama članicama.
   
      Sastavljeno u Bruxellesu 18. siječnja 2001.
      
         
            Za Komisiju
         
         David BYRNE
         
            Član Komisije
         
      
   
   
      (1)  SL L 224, 18.8.1990., str. 19.
   
      (2)  SL L 160, 26.6.1999., str. 103.
   
      (3)  SL L 368, 31.12.1991., str. 21.
   
      (4)  SL L 301, 24.11.1999., str. 6.
   
      (5)  SL L 280, 13.11.1993., str. 33.
   
      (6)  SL L 269, 11.11.1995., str. 29.
   
      (7)  SL L 16, 21.1.1998., str. 45.
   
      (8)  SL L 95, 15.4.2000., str. 39.